ஏறவில்லை. " அரப்புக் காந்தும் ; நான் மாட்டேன். " என்று பிடிவாதமாகச் சொன்னான் ராஜா. " அரப்புப் போடல்லே ; சீயக்காய் போட்டுக் குளிப்பாட்டுறேன். குளிர்ச்சியாயிருக்கும் " " ஊஹும். " " தம்பி , சொன்னாக் கேளுடா. என்னை உன் அம்மான்னு நெனைச்சுக்கோ , உனக்குக் காந்தும் படியாக நன் தேய்ப்பனா ? - வா , எண்ணெய் தேய்ச்சிக் குளி. இந்தத் தீபாவளியோடே பீடை எல்லாம் விட்டுப்போகும். குளிக்காம இருக்கக்கூடாதப்பா " - இப்படி வெகுநேரம் கெஞ்சிய பிறகுதான் அவன் வேறு வழி இல்லாமல் சம்மதித்தான். ராஜா எழுந்து வந்து மணையில் உட்கார்ந்தான். " அது